Oorvloed: June 2014
Dis absoluut wonderlik om interaksie met my leseresse te hê. 'n Rukkie terug het ek hierdie e-pos van 'n leseres ontvang :
Ek is beïndruk met jou webwerf. Alles in keurige Afrikaans! Ek vind ook aanklank by wat daar staan. Ek is reeds 9 jaar bewustelik besig om spiritueel te ontwikkel. Ek werk saam met kollegas in trauma genesing wat die eerste stap is om innerlike vrede te vind. Ons leer mense eenvoudige tegnieke in groepe. Ons is nie terapeute nie, maar fasiliteerders. Ek is mal daaroor om mense tegnieke te leer om die innerlike gordyne te verwyder.
Ek was opsoek na Afrikaans webwerwe wat die dieselfde spirituele taal praat ek.
Ek lees en hoor van die geworstel van Afrikaners oor wie en wat hulle is. Hul frustrasies en vrese. Die oplossings omhels altyd die tradisionele waar dualiteit seëvier. My intensie (op hierdie oomblik) is om een of nader manier 'n gesprek te voer oor hoe kan ons ons Kollektiewe Wysheid kan gebruik om ons wêreld te verander - in Afrikaans.
Ek woon in die Wes-Kaapse platteland.
My antwoord :
Dit klink soos wonderlike werk wat julle doen! Ek het my webwerf begin 'n paar jaar gelede toe ek self deur iets traumaties gegaan het en gevind het dat daar omtrent GEEN hulp vir vroue in Afrikaans beskikbaar is nie. Deur my eie ondervindings en hoe ek gevind het wat vir my werk, het ek besluit om dit oop te stel aan ander mense wat ook graag genesing wil vind.
Die frustrasies en vrese van Afrikaners, en veral vroue, neem net 'n bietjie self-ondersoek om te besluit wat vir hulle belangrik is. Vroue stel gewoonlik almal se vereistes altyd voor hul eie, en eindig op om gefrustreerd en minderwaardig te voel, met die geloof dat hulle nie geregtig is op volkome geluk nie. My uitkyk op die lewe is dat self-liefde, sowel as grense wat ons vir onsself stel, 'n belangrike rol speel, en sodra ons dit besef, kry ons al ons eendjies in 'n ry!
Ek woon heel aan die anderkant van die wêreld as jy! In Gauteng - maar deur die internet is niemand te vér van enigiemand nie!
Ek wens jou sukses met jul trauma-genesing-groepe en mag julle van sterkte to sterkte gaan!
Posted by Maree Clarkson at 10:28 AM No comments: Links to this post
Labels: afrikaans, brief van 'n leseres, oorvloed
Posted by Maree Clarkson at 11:20 AM No comments: Links to this post
As jy jou werk haat en jy voel elke oggend so, dan bied jy weerstand teen werk toe gaan. Dus sal dit moeiliker vir jou wees om promosie of 'n beter werk te kry - waarteen jy weerstand bied, hou aan.
Op een of ander stadium moes jy van jou werk gehou het anders sal jy nie nou daar wees nie. Vind weer jou passie en doen jou werk met volle oortuiging en liefde want daarsonder is jou paadjie nie oop vir iets beters nie.
Amper al die mees suksesvolste miljoenêrs lief die werk wat hulle doen - en in meeste gevalle sal hulle dit doen sonder betaling. So, om waarlik gelukkig en suksesvol te wees, moet jy lief wees vir wat jy doen en getrou aan jouself wees.
Jy het vanoggend wakker geword. Wees dankbaar daarvoor. Is jy gesond? Het jy 'n werk of enige ander manier om inkomste te bewerkstellig? Wees ook daarvoor dankbaar.
Daar is 'n oneindige voorraad Mag rondom jou. Al wat jy moet doen is om te leer hoe om dit te gebruik in elke departement van jou daaglikse lewe. Hierdie Mag is die Lewensenergie van die Heelal, die Fondasie en Toppunt van alle Lewe, die Eerste en mees Verhewe Manifestasie van ons Groot Moeder, Natuur haarself. Dit is dít wat altyd was, is en altyd sal wees, onveranderlik as Fundamentele Mag en tog wisselend in Oneindige manifestasies, Ewiglik deur Tyd en Oneindig deur die Ruimte met die Senter altyd daar waar jy dit kan kontak, onderliggend, deurdringend, oorheersend, aanmoedigend en alomvattend.